**Zápisnica**

**z riadneho zasadnutia Obecného zastupiteľstva v Petrovej Lehote**

**konaného dňa 9. októbra 2019 o 16.00 hod**.

Starosta obce:

Radko Rožánek

Poslanci prítomní:

Mitická Andrea

Mitcký Roman

Sapák Milan

Rožánková Adriana

P r o g r a m :

1. Otvorenie a určenie overovateľov
2. Správa audítora za rok 2018

 3. Plnenie rozpočtu za I. polrok 2019

 4. Informácia o zrealizovaní projektu – Miestne komunikácie a Vodovod Petrova Lehota

 II. etapa

 5. Zmena rozpočtu

 6. Príprava akcie Posedenie dôchodcov

 7. Rôzne

Bod 1.

P. starosta privítal prítomných, otvoril zasadnutie, ospravedlnil poslanca Stanislava Blahu, konštatoval, že zastupiteľstvo je uznášania schopné.

Starosta dal hlasovať o programe zasadnutia. Program bol schválený ako bol v pozvánke.

Za overovateľov určil: poslanca Romana Mitického a poslankyňu Adrianu Rožánkovú..

Bod 2.

P. starosta predložil poslancom Správu audítora z auditu účtovnej závierky Obce Petrova Lehota za rok 2018. Správa je prílohou zápisnice.

**Uznesenie č. 11/2019**

Obecné zastupiteľstvo v Petrovej Lehote

 Berie na vedomie

 Správu nezávislého audítora z auditu účtovnej závierky Obce Petrova Lehota za rok 2018

 Za: 4 poslanci Zdržal sa: 0 Proti 0

Bod 3.

Plnenie rozpočtu za I. polrok 2019 bolo poslancom doručené ako materiál na zasadnutie zastupiteľstva. K plneniu nemali poslanci žiadne dotazy, ani výhrady. Čerpanie rozpočtu k 30.6.2019 je prílohou zápisnice.

**Uznesenie č. 12/2019**

Obecné zastupiteľstvo v Petrovej Lehote

 Berie na vedomie

 Čerpanie rozpočtu za I. polrok 2019

Za: 4 poslanci Zdržal sa: 0 Proti 0

Bod 4.

Starosta informoval poslancov o zrealizovaní projektu Vodovod Petrova Lehota II. Etapa.

Obec dostala prostriedky na II. Etapu z Environmentálneho fondu, samotné práce vykonala /po ukončenom verejnom obstarávaní/ spoločnosť TRIM s.r.o . Prostriedky vo výške 100 000 € boli prijaté na dotačný účet a následne z nich bola uhradená faktúra za vykonané práce. 5 % spoluúčasť vo výške 5 263,16 € hradila obec z vlastných bežných zdrojov. Starosta odpovedal na otázky poslancov súvisiace s prípojkami občanov na obecný vodovod. Zároveň poslanci Roman Mitický a Milan Sapák prejavili záujem pozrieť sa na vybudované priestory čerpacej stanice ako i ostatné s vodovodom súvisiace technické zariadenia.

Starosta ďalej informoval o vykonanej fyzickej a finančnej kontrole z PPA k projektu „Miestne komunikácie a parkové úpravy v obci Petrova Lehota“, ktorý bol realizovaný ešte v predošlom roku. Po ukončení fyzickej a finančnej kontroly zo strany PPA bude obci dofinancovaná dotácia do výšky pridelených prostriedkov na realizáciu projektu.

**Uznesenie č. 13/2019**

Obecné zastupiteľstvo v Petrovej Lehote

Berie na vedomie:

a/ informáciu o realizácii projektu Vodovod Petrova Lehota II . etapa.

b/ informáciu o vykonanej fyzickej a finančnej kontrole projektu „Miestne komunikácie a parkové úpravy v obci Petrova Lehota“

Za: 4 poslanci Zdržal sa: 0 Proti 0

Bod 5.

Ekonómka informovala poslancov, že sa vyžaduje úprava rozpočtu z dôvodu realizácie projektu Vodovod Petrova Lehota, ako i  projektu miestne komunikácie, tiež je potrebné vykonať úpravy rozpočtu medzi položkami bežných príjmov a výdavkov.

Úpravy rozpočtu sú prílohou zápisnice.

**Uznesenie č. 14/2019**

Obecné zastupiteľstvo v Petrovej Lehote

 Schvaľuje úpravy rozpočtu k 30.9.2019.

 Za: 4 poslanci Zdržal sa: 0 Proti 0

Bod 6.

Príprava akcie Posedenie dôchodcov

Starosta informoval o príprave posedenia dôchodcov nad 62 rokov, ktoré sa uskutoční 30.10.2019. O hudobnú produkciu sa postará poslanec Stanislav Blaho, prípravu darčekov a pohostenia zabezpečí starosta obce za  pomoci ostatných poslancov.

**Uznesenie č. 15/2019**

Obecné zastupiteľstvo v Petrovej Lehote

 Schvaľuje prípravu a poveruje starostu so zabezpečením akcie Posedenia dôchodcov.

 Za: 4 poslanci Zdržal sa: 0 Proti 0

Bod 7.

Rôzne

Poslanec Roman Mitický spolu s poslancom Milanom Sapákom navrhli zorganizovať brigádu na starom cintoríne a upraviť starý cintorín pred sviatkami zosnulých. Brigáda by sa mala konať 19.10. Pre brigádnikov sa zabezpečí aj malé občerstvenie.

Poslanec Roman Mitický spolu s poslancom Milanom Sapákom podali tiež navrhli zakúpiť kosačku s pojazdom.

**Uznesenie č. 16/2019**

Obecné zastupiteľstvo v Petrovej Lehote

Poveruje starostu k výberu a následne k zakúpeniu kosačky s pojazdom pre potreby obce

Za: 4 poslanci Zdržal sa: 0 Proti 0

Starosta ďalej reagoval na informácie a podnety občanov v súvislosti s pridaním lámp verejného osvetlenia. Nové lampy sa osádzať nateraz nebudú, možno sa niektorá presunie na vhodnejšie miesto.

Ďalej starosta informoval o možnosti navýšenia dlhodobého kontokorentného úveru – produktu Dexia banky, ktorý by sme mohli využiť v budúcich rokoch na krytie bežných výdavkov počas roka, alebo na krytie spoluúčasti pri podaných projektoch v budúcich rokoch.

**Uznesenie č. 17/2019**

Obecné zastupiteľstvo v Petrovej Lehote

 Schvaľuje navýšenie - Municipálny úver – univerzálny úver vo výške 12 500 €, s možnosťou:

 -  financovania prevádzkových potrieb počas bežného roka

 - investičných potrieb obce

 - refinancovania záväzkov z investičnej činnosti obce a refinancovania iných úverov.

Za: 4 poslanci Zdržal sa: 0 Proti 0

Overovatelia:

Roman Mitický

Adriana Rožánková

 Radko Rožánek

 starosta obce

V Petrovej Lehote 18.10.2019

Zapísala: Mišáková